ലയണ്സ് ക്ലബ്ബ് തൃപ്പൂണിത്തുറ സൗത്ത് ദേശീയ സ്വാതന്ത്ര്യദിനം ആഘോഷിച്ചു തൃപ്പൂണിത്തുറ: ഭാരതത്തിന്റെ ദേശീയ സ്വാതന്ത്ര്യ ദിനത്തിന്റെ എഴുപത്തഞ്ചാം വാര്ഷികം ലയണ്സ് ക്ലബ്ബ് തൃപ്പൂണിത്തുറ സൗത്തിന്റെ ആഭിമുഖ്യത്തില് ആഘോഷിച്ചു.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ പുതിയകാവ് കളരിയ്ക്കല് ടവേഴ്സില് നടന്ന ചടങ്ങില് പ്രസിഡന്റ് ലയണ് സനില് പൈങ്ങാടന് ദേശീയ പതാക ഉയര്ത്തി. ഭാരതത്തിന്റെ അങ്ങോളമിങ്ങോളമുള്ള നിരവധി സ്വാതന്ത്ര്യസമര മുന്നണിപ്പോരാളികളുടെ ജീവത്യാഗത്തിന്റെയും സഹനത്തിന്റെയും പ്രതിഫലമാണ് നാമിന്ന് രാജ്യത്ത് അനുഭവിക്കുന്നതും ആസ്വദിക്കുന്നതുമായ സ്വാതന്ത്ര്യം. അവര് നേടിത്തന്ന സ്വാതന്ത്ര്യം നാനാത്വത്തില് ഏകത്വമെന്ന രാജ്യത്തിന്റെ ഐക്യത്തിന്റെയും അഖണ്ഡതയുടെയും വിജയമന്ത്രം ഓര്ത്തുകൊണ്ട് ഒറ്റക്കെട്ടായി രാജ്യത്തിനു വേണ്ടി നിലകൊണ്ടില്ലെങ്കില് വൃഥാവിലാകുകയേ ഉള്ളു എന്ന് സനല് പൈങ്ങാടന് പറഞ്ഞു. സാമൂഹിക അകലം പാലിച്ചുകൊണ്ട് നടന്ന ചടങ്ങില് മുളന്തുരുത്തി ബ്ലോക്ക് പഞ്ചായത്ത് പ്രസിഡന്റ് രാജു പി നായര് മുഖ്യാതിഥിയായിരുന്നു. ലീഡ് ദ ലൈറ്റ് പദ്ധതിയുടെ ഭാഗമായി വിദ്യാര്ത്ഥികള്ക്ക് ടാബുകളുടെ വിതരണം അദ്ദേഹം നിര്വ്വഹിച്ചു. വഴിയോരക്കച്ചവടക്കാര്ക്ക് വെയിലും മഴയും ഏല്ക്കാതിരിക്കാനുള്ള കുടയും വിതരണം ചെയ്തു. റീജിയണല് ചെയര്പേഴ്സണ് ലയണ് ജയിംസ് അറയ്ക്കല് മുപ്പതോളം ഓട്ടോറിക്ഷാ തൊഴിലാളികള്ക്ക് സാനിറ്റൈസര് കിറ്റ് നല്കി. നിര്ധനരായ അമ്മമാര്ക്ക് ലയണ് സുകുമാരന് കല്ലാത്ത് ഓണപ്പുടവയും നല്കി ആദരിച്ചു. ചടങ്ങുകള് ലയണ് വിമല് വിജയന്, ട്രഷറര് വിശാഖ്, ബോര്ഡ് അംഗങ്ങള്, ക്ലബ്ബ് അംഗങ്ങള് എന്നിവരുടെ നേതൃത്വത്തിലായിരുന്നു. ലയണ് സന്തോഷ്, അബു തൈക്കല് നന്ദി പറഞ്ഞു.